    Ẹ̀yin ọ̀rẹ́ mi, n kò lè sọ bí inú mi ti dùn tó nígbà tí iwin náà jíṣẹ́ báyìí fún mi, oúnjẹ tí mo jẹ yàtọ̀ lọjọ́ náà, ara mi sì yà ju bí ti ń yá rí lọ. Inú ọmọ náà ni mo rò títí ilẹ̀ fi ṣu ìgbà tí mo sì máa lá àlá òun ni mo lá a rí, mo rii a jọ ń gbé ibi kan bí tọkọtaya. Ìgbà tí mo jí tí mo rọ́ àlá mi yìí fún àwọn ènìyàn mi, wọ́n ní àlá burúkú ni, wọ́n ní bí mo ti rí i tí a jọ ń gbé lójú àlá kò dára, èyí nì ni pé a kò ni jọ gbé pọ̀ bí tọkọtaya. ọ̀rọ̀ tí mo ń sọ yìí kúrò ní kékeré, nítorí mo fẹ́rẹ̀ kú níbi tí wọ́n ti ń túmọ̀ àlá náà fún mi n kò sì jẹun títí ilẹ̀ ọjọ́ kejì fi sú nítorí àlá náà. Èyí tí o tilẹ̀ tún pa ni lẹ́rìn-ín ni pé n kò kí Inúlayéwà tó túmọ̀ àlá náà fún mi mọ́, bí ó ba kọjá n kò jẹ́ ki i, bí ó fi ẹsẹ̀ kọ n kò jẹ́ wí pé kí o pẹ̀lẹ́, bẹ́ẹ̀ ni mo tún ṣe títí ilẹ̀ ọjọ́ náà fi ṣu.
    Eyin ore mi, n ko le so bi inu mi ti dun to nigba ti iwin naa jise bayii fun mi, ounje ti mo je yato lojo naa, ara mi si ya ju bi ti n ya ri lo. Inu omo naa ni mo ro titi ile fi su igba ti mo si maa la ala oun ni mo la a ri, mo rii a jo n gbe ibi kan bi tokotaya. Igba ti mo ji ti mo ro ala mi yii fun awon eniyan mi, won ni ala buruku ni, won ni bi mo ti ri i ti a jo n gbe loju ala ko dara, eyi ni ni pe a ko ni jo gbe po bi tokotaya. oro ti mo n so yii kuro ni kekere, nitori mo fere ku nibi ti won ti n tumo ala naa fun mi n ko si jeun titi ile ojo keji fi su nitori ala naa. Eyi ti o tile tun pa ni lerin-in ni pe n ko ki Inulayewa to tumo ala naa fun mi mo, bi o ba koja n ko je ki i, bi o fi ese ko n ko je wi pe ki o pele, bee ni mo tun se titi ile ojo naa fi su.